દિલ્હી, પટના, શ્રીનગર, કોહિમા, પુડુચેરી, ગુવાહાટી, ગંગટોક, શિમલા, દેહરાદૂન, ઇમ્ફાલ અને ચંડીગઢ આ તમામ સિસ્મિક ઝોન 4 અને 5 અંતર્ગત આવે છે. આ શહેરોની વસતી ત્રણ કરોડથી વધુ છે. એનસીએસના ડિરેક્ટર વિનીત ગૌહલાતના જણાવ્યાનુસાર, ભૂકંપનો રેકોર્ડ, નુકસાન, ટેક્ટોનિક એક્ટિવિટિઝને ધ્યાનમાં રાખતા દેશના વિભિન્ન ક્ષેત્રોને 2થી લઈને 5 ઝોનમાં વહેંચવામાં આવ્યા છે. ભૂકંપની તીવ્રતા નોંધતા તથા ભૂકંપની સંવેદનશીલતાની દૃષ્ટિએ શહેરોનું વર્ગીકરણ કરનારા એનસીએસ ભારતીય હવામાન વિભાગ (આઈએમડી) અંતર્ગત આવે છે.